marsh-mellow/hindi_wikipedia huggingface dataset:
होमर (प्राचीन यूनानी में   ; होमेरोस ) यूनान के ऐसे प्राचीनतम कवियों में से हैं जिनकी रचनाएँ आज भी उपलब्ध हैं और जो बहुमत से यूरोप के सबसे महान कवि स्वीकार किए जाते हैं। वे अपने समय की सभ्यता तथा संस्कृति की अभिव्यक्ति का प्रबल माध्यम माने जाते हैं। अन्धे होने के बावजूद उन्होंने दो महाकाव्यों की रचना की - इलियाद और ओदीसि। इनका कार्यकाल ईसा से लगभग १००० वर्ष पूर्व था। हालाँकि इसके विषय में प्राचीन काल में जितना विवाद था आज भी उतना ही है। कुछ लोग उनके समय को ट्रोजन युद्ध के समय से जोड़ते है पर इतना तो तय है कि यूनानी इतिहास का एक पूरा काल होमर युग के नाम से विख्यात है, जो ८५० ईसा पूर्व से ट्रोजन युद्ध की तारीख ११९४-११८४ ईसा पूर्व तक फैला हुआ है।'इलियड' एवं 'ओडिसी' के हिन्दी अनुवाद, अनुवादक- रमेश चंद्र सिन्हा, राजकमल प्रकाशन प्रा० लि०, नयी दिल्ली, संस्करण-2012, (दोनों पुस्तकों) के आरम्भ में दिये गये लेखक परिचय में उल्लिखित। इलियड में ट्राय राज्य के साथ ग्रीक लोगों के युद्ध का वर्णन है। इस महाकाव्य में ट्राय की विजय और ध्वंस की कहानी तथा यूनानी वीर एकलिस की वीरता की गाथाएँ हैं। होमर के महाकाव्यों की भाषा प्राचीन यूनानी या हेल्लिकी है।
जिस प्रकार हिंदू रामायण में लंका विजय की कहानी पढ़कर आनंदित होते हैं। उसी प्रकार ओडिसी में यूनान वीर यूलीसिस की कथा का वर्णन है। ट्राय का राजकुमार स्पार्टा की रानी हेलेन का अपहरण कर ट्राय नगर ले गया। इस अपमान का बदला लेने के लिए ही ग्रीस के सभी राजाओं और वीरों ने मिलकर ट्राय पर आक्रमण किया। ट्राय से लौटते समय उनका जहाज तूफान में फँस गया। वह बहुत दिनों तक इधर-उधर भटकता रहा। इसके बाद अपने देश लौटा।
यूनान (ग्रीस) के तत्कालीन सामाजिक, राजनैतिक एवं धार्मिक तथ्यों की जानकारी का एकमात्र भरोसेमंद साधन के रूप में इनके ये दो महाकाव्य ही उपलब्ध हैं- इलियड और ओडेसी। इसके अतिरिक्त बहुत सी धार्मिक काव्य रचनाएँ भी जिन्हें बाद में परवर्ती कवियों की रचनाएँ माना गया। यह भी कहा जाता है कि इलियड और ओडेसी का प्रारंभिक स्वरूप मौखिक था और इन्हें प्राचीन ग्रीस के गायक गाया करते थे। गाते हुए वे बहुत से स्वरचित पद इसमें मिला देते। इस कारण इन्हें पूर्ण रूप से होमर की रचनाएँ मानना ठीक नहीं है। इस आधार पर वे होमर किसी एक व्यक्ति को नहीं बल्कि समष्टि रूप से इलियड और ओडेसी के रचनाकारों को मानते हैं।जी. एस. किर्क, द इलियड: अ कमेंट्री, वॉल्यूम १, १९८५, कैंब्रिज।  0-521-28171-7
होमर द्वारा चारों दिशाओं से आने वाली पवनों को अलग-अलग नाम दिया गया- १. पूर्व से आने वाली मन्द व गर्म हवा को ह्युरस नाम दिया। 
२. पश्चिम से आने वाली पवन को जैफरस नाम दिया व  इसे तूफानी बताया। 
३. उत्तर से आने वाली ठंडी व तेज हवाओं को बोरेस नाम दिया। 
४. दक्षिण से आने वाली नम व तीव्र हवाओं को नोट्स नाम दिया।

इन्हें भी देखें
 यूनानी साहित्य
 इलियड
 ओडेसी

 सन्दर्भ 

:..20150810102115:...1..

श्रेणी:कवि
श्रेणी:भूगोलवेत्ता
श्रेणी:यूनानी भूगोलवेत्ता
श्रेणी:हिन्दी विकि डीवीडी परियोजना
होमवर्क नेपाली नाट्य फ़िल्म है जिसका निर्देशन निराक पौडेल ने व निर्माण निकिता पौडेल और निराक पौडेल ने किया है।

कलाकार
आर्यन सिग्देल...आर्यमनहरि नारायण (दोहोरो भुमिका)
नम्रता श्रेष्ठ
गौरी मल्ल

श्रेणी:नेपाली फ़िल्में
होमी भाभा राष्ट्रीय संस्थान (   ()) भारत का एक मानित विश्वविद्यालय है। दस प्रमुख अनुसंधान संस्थानों से मिलकर इसकी रचना हुई है। इसका नामकरण भारत के प्रसिद्ध भौतिकशास्त्री होमी जहाँगीर भाभा के नाम पर किया गया है। श्री रवि ग्रोवर इसके वर्तमान निदेशक हैं।

 इतिहास 
४ जून २००५ को भारत सरकार ने इस संस्थान की स्थापना को स्वीकृत किया। मानव संसाधन विकास मंत्रालय ने इसे समविश्वविद्यालय (डीम्ड यूनिवर्सिटी) का दर्जा दिया। 

 अनुसंधान एवं विकास () केन्द्र 
 भाभा परमाणु अनुसंधान केन्द्र, मुंबई.
 इंदिरा गांधी परमाणु अनुसंधान केन्द्र (), कलपक्कम (चेन्नई के पास)
 राजा रामन्ना प्रगत प्रौद्योगिकी केन्द्र, इन्दौर
 परिवर्ती उर्जा साइक्लोट्रॉन केन्द्र (   ), कोलकाता

 संस्थान 
 साहा नाभिकीय भौतिकी संस्थान, कोलकाता (    )
 प्लाज्मा अनुसंधान संस्थान, गांधीनगर (गुजरात)
 हरीशचंद्र अनुसंधान संस्थान, इलाहाबाद
 टाटा स्मारक केन्द्र, मुंबई
 गणितीय विज्ञान संस्थान चेन्नई (   )
 भौतिकी संस्थान, भुवनेश्वर (  , )

 इन्हें भी देखें 
 टाटा मूलभूत अनुसंधान संस्थान (    )

 बाहरी कड़ियाँ 
      

श्रेणी:शिक्षण संस्थान
श्रेणी:महाराष्ट्र के विश्वविद्यालय
होमी मोतीलावाला (जन्म 18 जून 1958) नौकायन में एक भारतीय खिलाड़ी है। उन्हें वर्ष 1993 में नौकायन में सर्वश्रेष्ठ प्रदर्शन के लिए अर्जुन पुरस्कार मिला था, जबकि इन्हें 1994-95 में पीके गर्ग के साथ राजीव गांधी खेल रत्न पुरस्कार से भी सम्मानित किया गया था।  इसके बाद कोचिंग उत्कृष्टता के लिए साल 2002 में द्रोणाचार्य पुरस्कार से सम्मानित किया गया।

मोतीलावाला भारतीय नौसेना में कमांडर के पद पर रहें जिन्हें 1983 में शौर्य चक्र से भी सम्मानित किया गया था।

सन्दर्भ

श्रेणी:भारतीय नौसेना अधिकारी
श्रेणी:1958 में जन्मे लोग
श्रेणी:जीवित लोग
श्रेणी:राजीव गांधी खेल रत्न के प्राप्तकर्ता
श्रेणी:अर्जुन पुरस्कार के प्राप्तकर्ता
श्रेणी:द्रोणाचार्य पुरस्कार के प्राप्तकर्ता
श्रेणी:भारतीय नौकायन खिलाड़ी
सर होरमसजी फिरोजशाह मोदी (23 सितम्बर 1881  9 मार्च 1969) एक प्रसिद्ध पारसी व्यवसायी थे जो टाटा समूह से जुड़े थे। वे उत्तर प्रदेश के प्रथम राज्यपाल बनाए गए थे। उन्हें प्रायः होमी मोदी के नाम से जाना जाता है।

श्रेणी:उत्तर प्रदेश के राज्यपाल
श्रेणी:1881 में जन्मे लोग
श्रेणी:१९६९ में निधन
श्रेणी:भारतीय पारसी लोग
होमी वाडिया (22 मई 1911  10 दिसंबर, 2004) एक भारतीय फिल्म निर्देशक और निर्माता थे। वह 1933 में स्थापित वाडिया मूवीटोन प्रोडक्शंस के सह-संस्थापक थे। इसके बंद होने के बाद 1942 में उन्होंने बसंत पिक्चर्स की स्थापना की।  पाँच दशकों में फैले अपने कैरियर में उन्होंने 40 से अधिक फिल्मों का निर्देशन किया जिसमें हंटरवाली (1935), मिस फ्रंटियर मेल (1936), हीरे की रानी (1940) और काल्पनिक फिल्म हातिम ताई (1956) शामिल थीं।वह 1954 में स्थापित फिल्म एंड टेलीविजन प्रोड्यूसर्स गिल्ड ऑफ इंडिया के एक संस्थापक सदस्य थे। वाडिया अभिनेत्री और स्टंट महिला निडर नाडिया से विवाहित थे। उनके बड़े भाई जे.बी.एच.वाडिया भी एक फिल्म निर्देशक थे।

 सन्दर्भ 

श्रेणी:1911 में जन्मे लोग
श्रेणी:गुजराती लोग
श्रेणी:हिन्दी निर्देशक
श्रेणी:पारसी व्यक्ति
श्रेणी:मुंबई के लोग
श्रेणी:२००४ में निधन
250होमी नौशेरवानजी सेठना
 होमी नौशेरवानजी सेठना  (1924  5 सितम्बर 2010) भारत के परमाणु वैज्ञानिक एवं परमाणु उर्जा आयोग के अध्यक्ष थे। सन् १९७४ में भारत द्वारा पोकरण में प्रथम परमाणु विस्फोट के समय वे परमाणु उर्जा आयोग के अध्यक्ष थे। डा. सेठना देश के उन श्रेष्ठ परमाणु ऊर्जा विशेषज्ञों में से एक थे जिन्होंने सीमित संसाधनों के बावजूद देश को परमाणु ऊर्जा के क्षेत्र में स्वावलंबी बनाने का स्वप्न देखा और उसको क्रियान्वित करने का बीड़ा उठाया। इसीलिए उन्हें भारत के परमाणु कार्यक्रमों का स्तम्भ माना जाता था।

बताते हैं कि अपने दौर के श्रेष्ठतम परमाणु वैज्ञानिकों में से एक डा. होमी भाभा से एक अनौपचारिक मुलाकात के बाद डा. सेठना के जीवन की दिशा बदल गई और वे परमाणु ऊर्जा के क्षेत्र में एक जाना-माना नाम बन गए। डा. सेठना समय के पक्के, अनुशासनबद्ध और काम के सामने सब कुछ भुला देने वाले परिश्रमी व्यक्तित्व के धनी माने जाते थे। तत्कालीन प्रधानमंत्री श्रीमती इंदिरा गांधी के साथ परमाणु परीक्षण की बारीकियों की विस्तार से चर्चा करके उन्हें इसके लिए तैयार करने में डा. सेठना की प्रमुख भूमिका थी। परीक्षण के लिए पोकरण में स्थान का चयन करने से लेकर विभिन्न तकनीकी बारीकियों की चिंता करने वाले डा. सेठना वैज्ञानिकों के अपने दल के प्रेरणास्रोत की तरह थे। उनके दल ने इतनी सुघड़ता से उस परीक्षण को क्रियान्वित किया था कि, कहते हैं, अमरीकी उपग्रहों तक को उसकी भनक नहीं मिली थी। 

परमाणु वैज्ञानिक एवं रासायनिक इंजीनियर सेठना ने ही वर्ष 1959 में ट्रांबे में भारत के पहले प्लूटोनियम संयंत्र की स्थापना की थी। वह मुंबई जाने से पहले केरल में इंडियन रेअर अर्थ्स के निदेशक थे। सेठना वर्ष 1984 में परमाणु ऊर्जा आयोग के अध्यक्ष पद से रिटायर हुए थे। वे 1989 से 2000 तक टाटा पावर के अर्थ के भी अध्यक्ष रहे। वह टाटा संस, बांबे डायिंग समेत कई अन्य कंपनियों के बोर्ड ऑफ डायरेक्टर में शामिल रहे। उन्हें पद्म विभूषण से सम्मानित किया गया था। सेठना के निर्देशन में ही 1967 में बिहार के जादूगोडा में यूरेनियम मिल की स्थापना की गई थी।

उनकी विशिष्ट उपलब्धियों का सम्मान करते हुए भारत सरकार ने उन्हें १९५९ में पद्मश्री, १९६६ में पद्म भूषण और १९७५ में पद्म विभूषण से अलंकृत किया था। 

 बाहरी कड़ियाँ 
 जिन्होंने भारत को परमाणु शक्ति बनाया (हिन्दुस्तान लाइव)

श्रेणी:भारतीय वैज्ञानिक
श्रेणी:१९६६ पद्म भूषण
श्रेणी:1924 में जन्मे लोग
श्रेणी:२०१० में निधन
होमेन बरगोहाइँ (7 दिसंबर 1932 - 12 मई 2021) एक असमिया लेखक और पत्रकार थे। उन्हें उनके उपन्यास पिता पुत्र के लिए असमिया भाषा में 1978 साहित्य अकादमी पुरस्कार से सम्मानित किया गया था। 19552007     . वे 2001 से 2002 तक असम साहित्य सभा के अध्यक्ष भी रहे।

अपनी ग्रामीण परवरिश के बावजूद, बोरगोहेन ने अपने लेखन में शहरी जीवन के मुद्दों को भी संबोधित किया। अपने जीवन के प्रारंभिक चरण में बोरगोहेन ने लगभग बोहेमियन अस्तित्व का नेतृत्व किया और उस विशेष जीवन के प्रतिबिंब को उनकी कई प्रारंभिक कहानियों में देखा जा सकता है। बाद में वे विभिन्न प्रकाशनों के संपादक बने। उन्होंने कई उपन्यास, लघु कथाएँ और कविताएँ भी लिखीं।

 जीवन 
ढकुआखाना, लखीमपुर के एक छोटे से गाँव में जन्मे, बोरगोहेन डिब्रूगढ़ सरकार से मैट्रिक की पढ़ाई पूरी करने के बाद गुवाहाटी चले गए। बॉयज़ हायर सेकेंडरी स्कूल और उच्च अध्ययन के लिए कॉटन कॉलेज में प्रवेश लिया। उन्होंने निरुपमा तमुली से शादी की, जो असम में निरुपमा बोरगोहेन के नाम से प्रसिद्ध हैं: उनकी पीढ़ी के सबसे लोकप्रिय लेखकों में से एक और असम में प्रारंभिक नारीवादी लेखन के प्रतिपादक। लेखक जोड़े ने पुवर पुरोबी संध्यार बिभाष नामक एक उपन्यास लिखा, जो असमिया में लिखा गया पहला और शायद एकमात्र संयुक्त-उपन्यास है।

बोरगोहेन ने पहले एक असमिया साप्ताहिक समाचार पत्र नीलाचल का संपादन किया और बाद में उन्होंने साप्ताहिक नागरिक का संपादन किया। बाद में, उन्होंने बंगाली दैनिक समाचार पत्र अजकल के एक वरिष्ठ स्टाफ सदस्य के रूप में कार्य किया। नीलाचल और नागरिक में बोरगोहेन के संपादकीय लेख डॉ. आर. सभापंडित द्वारा संपादित किए गए हैं और असमिया में दो खंडों में प्रकाशित हुए हैं।

2003 से 2015 तक, वह असमिया दैनिक अमर असोम के प्रधान संपादक थे; इसके बाद उन्होंने 2015 से अपनी मृत्यु तक एक अन्य दैनिक नियोमिया बार्टा के प्रधान संपादक के रूप में काम किया।

उन्होंने भारतीय समाज में सहिष्णुता की कमी के विरोध में 2015 में अपना साहित्य अकादमी पुरस्कार लौटा दिया। 12 मई 2021 को 88 वर्ष की आयु में -19 की जटिलताओं के कारण उनका निधन हो गया।

उपन्यास
      (ज़ाउडोर पुतेके नाउ मेली ज़ाय)
      (हलोदिया सोरये बाउ धन खाय)
  (ओस्टोरैग)
   (पिता पुत्रो)
   (तिमिर तीर्थ)
  (कुक्सीलो)
   (एडिनोर दयारी)
  (बिक्सोनोटा)
  (निक्सोंगोटा)
  (जुबाला)
  (मोट्स्योगोंधा)

आत्मकथा
  (आत्मानुक्सोंधन)
    (मुर ज़ंगबदिक ज़िवान)
    (धुमुहा अरु रामधेनु)
     (मुर हृदय एकोन जुध्योखेत्रो)

गैर-काल्पनिक
   (गोड्योर ज़ाधोना)
    (मनुह हुवर गौरो)
   (प्रोग्यार ज़धोना)
  (उसकांगख्या)

पुरस्कार 
 साहित्य अकादमी पुरस्कार
 असम घाटी साहित्य पुरस्कार
 असम साहित्य सभा की ओर से नीलामोनी फुकन पुरस्कार
 श्रीमंत शंकरदेव पुरस्कार
 मत्स्येंद्र नाथ पुरस्कार

सम्पादक रह चुके प्रमुख अखबार
साप्ताहिक नीलाचल
असम बाणी
आमार असम
नियमीया बार्ता (वर्तामान)

इन्हें भी देखें
 असमिया साहित्य
 असम के लोगों की सूची
सन्दर्भ
श्रेणी:असमिया साहित्यकार
श्रेणी:साहित्य अकादमी द्वारा पुरस्कृत असमिया भाषा के साहित्यकार
होमो इरेक्टस (जिसका अर्थ है "सीधा आदमी") होमिनिड की एक विलुप्त प्रजाति है जो प्लीस्तोसीन भूवैज्ञानिक युग के अधिकतर समय के दौरान रहता था। इसका प्रारंभिक जीवाश्म सबूत 19 लाख साल पहले और सबसे हाल का 70,000 साल पहले का है। यह आम तौर पर माना जाता है कि होमो इरेक्टस की उत्पत्ति अफ्रीका में हुई और वहां से वह फैला है, पलायन करते हुए पूरे यूरेशिया में सुदूर जॉर्जिया, भारत, श्रीलंका, चीन और इंडोनेशिया तक। 
होमो इरेक्टस के वर्गीकरण, वंश, और उसकी संतान के ऊपर बहस अभी भी जारी है।

 आग की खोज करने वाला आदमी, मनुष्य

इन्हें भी देखें
 होमो सेपियन्स
 आनुवांशिक कोड पढ़ने की विधि
 जीनोम परियोजना
 आस्ट्रेलोपिथिक्स
 जीवाश्म
 होमो

सन्दर्भ

श्रेणी:जीव विज्ञान
होमो लगभग २५ लाख वर्ष पहले ध्रुवीय हिमाच्छादन से जब पृथ्वी के बड़े-बड़े भाग बर्फ से ढक गए तो जलवायु तथा वनस्पति की स्थिति में भारी परिवर्तन आए ' जंगल कम हो गए तथा जंगलों में रहने के अभ्यस्त आस्ट्रेलोपिथिक्स के प्रारंभिक स्वरुप लुप्त होते गए तथा उनके स्थान पर उनकी दूसरी प्रजातियों का उद्भव हुआ जिनमें होमो के सबसे पुराने प्रतिनिधि सम्मिलित थे '

होमो की प्रजातियां
होमो लैटिन भाषा का एक शब्द है जिसका अर्थ है- "आदमी" ' वैज्ञानिकों होमो हैबिलिस (औजार बनाने वाले) , होमो इरेक्टस (सीधे खड़े होकर पैरों के बल चलने वाले) और होमो सेपियन्स (प्रज्ञा या चिंतनशील मनुष्य) नामक विभिन्न प्रजातिययों में बांटा है ' होमो हैबिलिस के जीवाश्म इथियोपिया में ओमो और तंजानिया में ओल्दुवई गोर्ज से 
प्राप्त हुए हैं ' होमो इरेक्टस जीवाश्म अफ्रीका तथा एशिया दोनों महाद्वीपों में पाए गए हैं ' यूरोप में मिले  सबसे पुराने जीवाश्म होमो हाइडलबर्गेसिस तथा :..10.1038209248होमोनिअंडरथलैसिस के है ' ये दोनों ही होमो सेपियन्स प्रजाति के  है '

सन्दर्भ

श्रेणी:मानव विज्ञान
श्रेणी:विज्ञान
एक ही प्रकार की मोनोमर इकाइयों से बनने वाले बहुलक को होमोपॉलीमर कहते हैं। जैसे पॉलीस्टायरीन का एकमात्र मोनोमर स्टायरीन ही है।

श्रेणी:बहुलक
होम्बाले फ़िल्म्स () एक भारतीय फ़िल्म निर्माण कंपनी है। इसे मुख्य रूप से केजीएफ फ्रैंचाइज़ी, कांतारा और सालार फ़िल्मों के लिए जाना जाता है। इस कंपनी की स्थापना विजय किरागंदूर ने की थी और इसका नाम पुनीत राजकुमार ने रखा था। पुनीत ने कंपनी के साथ 3 फिल्मों में सहयोग किया था।

इतिहास
होम्बाले फ़िल्म्स की स्थापना बेंगलुरु के उद्यमी विजय किरागंदूर और चालुवे गौड़ा ने की थी। होम्बाले फ़िल्म का पहला प्रोडक्शन प्रयास 2014 में कन्नड़ फ़िल्म निन्निन्दले थी, जिसमें पुनीत राजकुमार ने अभिनय किया था। कंपनी द्वारा निर्मित अगली फ़िल्म 2015 की यश अभिनीत मास्टरपीस थी। उनका तीसरा निर्माण संतोष आनंद्रम द्वारा निर्देशित फ़िल्म राजाकुमार थी, जो उस समय सबसे अधिक कमाई करने वाली कन्नड़ फ़िल्म बन गई थी। यह फ़िल्म कर्नाटक बॉक्स ऑफ़िस पर 75 करोड़ रुपये से अधिक की कमाई के साथ हिट रही।

होम्बाले की चौथी फ़िल्म केजीएफ़ : चैप्टर 1 थी। इसका निर्देशन प्रशांत नील ने किया था। यह फ़िल्म भारत भर में पाँच भाषाओं (कन्नड़, तेलुगू, तमिल, मलयालम और हिंदी) में रिलीज़ हुई थी। केजीएफ़ : चैप्टर 1 बॉक्स ऑफिस पर काफ़ी सफल रही। यह दुनिया भर में 200 करोड़ से ज्यादा की कमाई करने वाली पहली कन्नड़ फ़िल्म बन गई थी। यह अब कन्नड़ सिनेमा की तीसरी सबसे ज़्यादा कमाई करने वाली फ़िल्म है।

होम्बाले फ़िल्म्स ने पुनीत राजकुमार के तीसरे सहयोग के साथ 2021 में युवारत्ना फ़िल्म का निर्माण किया। युवरत्न को 1 अप्रैल 2021 को कन्नड़ और तेलुगू में रिलीज़ किया गया, लेकिन कोविड-19 महामारी के कारण इसे शीघ्र ही अमेज़न प्राइम वीडियो पर उपलब्ध करा दिया गया। युवरत्न से होम्बाले फ़िल्म्स ने संगीत निर्माण में अपना पहला कदम रखा।

महावतार नरसिंह फिल्म के निर्माताओं ने कथानक को आकार देने हेतु विभिन्न ऐतिहासिक और शास्त्रीय सन्दर्भों को सम्मिलित किया हैविशेषतः प्रह्लादपुरी मंदिर के खंडहर, हम्पी में स्थित पुनःस्थापित जली हुई धर्मस्थली, और अहोबिला नव नरसिंह स्वामी मंदिरों:..83 जैसे पुरातात्विक स्थलों के अतिरिक्त विष्णु पुराण, नरसिंह पुराण, वराह पुराण तथा श्रीमद्भागवत पुराण जैसे पवित्र ग्रंथों से प्रेरणा ली गई है।
फिल्म की सफलता और दर्शकों से इसका गहरा जुड़ाव लेखक की पवित्र ग्रंथों के प्रति उसकी अटूट निष्ठा का प्रतिफल है।

फिल्मोग्राफी
 होम्बेल फ़िल्म्स के निर्माणों की सूची वर्ष फ़िल्म निर्देशक भाषा 2014निन्निन्दले जयंत सी. परांजी कन्नड़2015 मास्टरपीस मंजू मंदाव्या2017राजकुमार संतोष आनंद्रम2018 केजीएफ़ : चैप्टर 1 प्रशांत नील2021 युवारत्ना संतोष आनंद्रम2022 केजीएफ़ : चैप्टर २ प्रशांत नील कांतारा ऋषभ शेट्टी2023 राघवेंद्र स्टोर्स संतोष आनंद्रम धूमम पवन कुमार मलयालम सालार भाग 1 - सीजफायर प्रशांत नील तेलुगू2024युवा संतोष आनंद्रम कन्नड़

सन्दर्भ

बाहरी कड़ियाँ

श्रेणी:कम्पनियाँ
श्रेणी:फ़िल्म उद्योग
श्रेणी:फ़िल्म कंपनी
श्रेणी:फ़िल्म निर्माण
होम्स प्रान्त (अरबी: , अंग्रेज़ी: ) सीरिया का एक प्रान्त है।:     ,  ,   , 2006,  978-1-84162-162-3 क्षेत्रफल के हिसाब से यह सीरिया का सबसे बड़ा प्रान्त है।

 इन्हें भी देखें 
 सीरिया के प्रान्त

 सन्दर्भ 

श्रेणी:होम्स प्रान्त
श्रेणी:सीरिया के प्रान्त
श्रेणी:सीरिया
होयसल प्राचीन दक्षिण भारत का एक यादव राजवंश था। यह देवगिरी के यादव राजवंश की एक शाखा थी। होयसल राजाओ के शिलालेखो में भी उनको यदुकुलतिलक कहा गया है। इसने दसवीं से चौदहवीं शताब्दी तक राज किया। उन्होने वर्तमान कर्नाटक के लगभग सम्पूर्ण भाग तथा तमिलनाडु के कावेरी नदी की उपजाऊ घाटी वाले हिस्से पर अपना अधिकार जमा लिया। इन्होंने ३१७ वर्ष राज किया। इनकी राजधानी पहले बेलूर थी पर बाद में स्थानांतरित होकर हालेबिदु हो गई।

 शासक 

 नृप काम द्वितीय (1026 - 1047) 
 होयसल विनयादित्य (1047 - 1098) 
 एरयंग (1098 - 1102)  
 वीर बल्लाल प्रथम (1102 -1108) 
 विष्णुवर्धन (1108 - 1152) 
 नरसिंह प्रथम (1152  1173) 
 वीर बल्लाल द्वितीय (1173  1220) 
 वीर नरसिंह द्वितीय (1220  1235) 
 वीर सोमेश्वर (1235  1254) 
 नृसिंह तृतीय (1254  1291) 
 वीर बल्लाला तृतीय (1292  1343)

हरिहर राय प्रथम ने इसके पश्चात विजयनगर साम्राज्य स्थापित किया।

कला एवं स्थापत्य
होयसल राजाओं का काल कला एवं स्थापत्य की उन्नति के लिये विख्यात है। 

होयसल काल में मंदिर निर्माण की एक नई शैली का विकास हुआ। इन मंदिरों का निर्माण भवन के समान ऊँचे ठोस चबूतरे पर किया जाता था। चबूतरों तथा दीवारों पर हाथियों, अश्वारोहियों, हंसों, राक्षसों तथा पौराणिक कथाओं से संबंधित अनेक मूर्तियाँ बनाई गयी हैं। उनके द्वारा बनवाये गये सुन्दर मंदिरों के कई उदाहरण आज भी हलेबिड, बेलूर तथा श्रवणबेलगोला में प्राप्त होते हैं। होयसलों की राजधानी द्वारसमुद्र का आधुनिक नाम हलेबिड है, जो इस समय कर्नाटक राज्य में स्थित है। वहाँ के वर्तमान मंदिरों में होयसलेश्वर होयसलेश्वर का प्राचीन मंदिर सर्वाधिक प्रसिद्ध है, जिसका निर्माण विष्णुवर्धन के शासन काल में हुआ। यह 160 फुट लम्बा तथा 122 फुट चौड़ा है। इसमें शिखर नहीं मिलता। इसकी दीवारों पर अद्भुत मूर्तियाँ बनी हुई हैं, जिनमें देवताओं, मनुष्यों एवं पशु-पक्षियों आदि सबकी मूर्तियाँ हैं। 

विष्णुवर्द्धन ने 1117 ई. में बेलूर में चेन्नाकेशव मंदिर का भी निर्माण करवाया था। वह 178 फुट लंबा तथा 156 फुट चौड़ा है। मंदिर के चारों ओर वेष्टिनी है, जिसमें तीन तोरण बने हैं। तोरण-द्वारों पर रामायण तथा महाभारत से लिये गये अनेक सुन्दर दृश्यों का अंकन हुआ है। मंदिर के भीतर भी कई मूर्तियाँ बनी हुयी हैं। इनमें सरस्वती देवी का नृत्य मुद्रा में बना मूर्ति-चित्र सर्वाधिक सुन्दर एवं चित्ताकर्षक है। होयसल मंदिर अपनी निर्माण-शैली, आकार-प्रकार एवं सुदृढता के लिये प्रसिद्ध हैं।

श्रेणी:साम्राज्य
श्रेणी:दक्षिण भारत
श्रेणी:भारत का इतिहास
300वर्षा ऋतु में होयसलेश्वर मन्दिर
होयसलेश्वर मंदिर, भगवान शिव को समर्पित एक मंदिर है जो कर्नाटक के हालेबिदु नामक स्थान पर स्थित है। यह बेलूर से १६ किमी दूर है। इसका निर्माण १२वीं शताब्दी में राजा विष्णुवर्धन के काल में हुआ था। यह बेसर शैली का मन्दिर है।

 चित्रदीर्घा


इन्हें भी देखें
होयसाल वास्तु-शैली

सन्दर्भ

श्रेणी:भारत के मंदिर।
होरतोकी () भारत के मिज़ोरम राज्य के कोलासिब ज़िले में स्थित एक गाँव है। यह त्लौंग नदी के किनारे बसा हुआ है।

 इन्हें भी देखें 
 कोलासिब ज़िला
 मिज़ोरम

 सन्दर्भ 

श्रेणी:मिज़ोरम के गाँव
श्रेणी:कोलासिब ज़िला
श्रेणी:कोलासिब ज़िले के गाँव
होरमज़्द द्वितीय कुषाणशाह (, ) 300 से 303 तक कुषाण-सासानी राज्य का एक कुषाणशाह था। अपने पूर्ववर्तियों की तरह, वह वास्तव में मर्व, तुख़ारिस्तान और गांधार के पूर्वी क्षेत्रों के लिए सासानी साम्राज्य के राज्यपाल थे, जिन पर 230 में कुषाण साम्राज्य की हार के बाद क़ब्ज़ा कर लिया गया था। उनके पूर्ववर्ती होरमज़्द प्रथम कुषाणशाह के शासनकाल के बाद से, दो स्थानीय राज्यपालों, मेज़ और कवाद के नाम के साथ तांबे के द्रम्मों का निर्माण किया गया था।

हो सकता है, कि होरमज़्द द्वितीय कुषाणशाह और सासानी शहंशाह होरमज़्द द्वितीय दोनों एक ही व्यक्ति थें।। उन दोनों ने सिक्कों को ढाला, जहां उन्हें एक पंख वाले मुकुट के साथ चित्रित किया गया था, जबकि सासानी सिक्कों के पीछे, जो प्रायः दो परिचारकों द्वारा पारंपरिक आतिश बहराम को दिखाता है, आग से उभरते हुए एक सिर को भी दिखाता है-एक विशिष्ट कुषान-सासानी डिजाइन जो पहली बार होरमज़्द द्वितीय के शासनकाल के दौरान सासानी सिक्के पर दिखाई देता है।

 सन्दर्भ 

श्रेणी:
होरमज़्द प्रथम कुषाणशाह (, ) 275 से 300 ई. तक कुषाण-सासानी राज्य का एक कुषाणशाह था। उसने अपने राज्य के दौरान अपने भाई बहराम द्वितीय के विरुद्ध विद्रोह शुरू किया।

होरमज़्द प्रथम कुषाणशाह पहले कुषाण-सासानी शासक था जिसने पारंपरिक "महान कुषाण राजा" के बजाय "महान कुषाण राजाओं का राजा" की उपाधि लिया। वर्ष 293 में बहराम द्वितीय की मृत्यु के समय तक, होरमज़्द प्रथम कुषाणशाह के विद्रोह को दबा दिया गया था और वह 300 में अपनी मृत्यु तक शासन करना जारी रखा, और उनका उत्तराधिकारी होरमज़्द द्वितीय कुषाणशाह बना।

 नामव्युत्पत्ति 
मध्य फ़ारसी भाषा में, होरमज़्द पारसी धर्म के मुख्य देवता अहुरा मज़्दा का नाम है, जिसे अवस्ताई शब्द   से लिया गया।
होरमज़्दअर्दशीर, जिसे प्रायः होरमज़्द प्रथम (मध्य फ़ारसी: ) के नाम से जाना जाता है, सासानी साम्राज्य का तीसरा शहंशाह था, जो मई 270 से जून 271 तक राज किया। वह शापूर प्रथम का तीसरा पुत्र था, जिसके अधिकार के तहत वह आर्मीनिया राज्य का राजा बना और अपने पिता के साथ रोमन साम्राज्य के विरुद्ध लड़ा। होरमज़्द ने अपने नाम का एक शहर होरमज़्दअर्दशीर (अहवाज़) को निर्मित किया। उसने पारसी पुजारी कर्तीर को मोबद (मुख्यपुजारी) का पद दिया तथा मानी को अपने धर्म का उपदेश देने की अनुमति दी।

होरमज़्द ने साम्राज्य के सम्राट को आधिकारिक उपाधि "ईरानियों एवं अनीरानियों के शहंशाह" दिया, पहले वह "ईरानियों के शहंशाह" था। होरमज़्द प्रथम का उत्तराधिकारी उसका बड़ा भाई बहराम प्रथम था।

श्रेणी:सासानी साम्राज्य
होरमुज़ जलडमरूमध्य (फ़ारसी: , तंगेह-ए-होरमुज़; अंग्रेज़ी:   , स्ट्रेट ऑफ़ हौरमज़) पश्चिम एशिया की एक प्रमुख जलसन्धि है जो ईरान के दक्षिण में फ़ारस की खाड़ी को ओमान की खाड़ी से अलग करता है। इसके दक्षिण में संयुक्त अरब अमीरात और ओमान का मुसन्दम नामक बहिक्षेत्र हैं। तेल के निर्यात की दृष्टि से यह जलडमरु बहुत महत्वपूर्ण है क्योंकि इराक़, क़तर तथा ईरान जैसे देशों का तेल निर्यात यहीं से होता है। अपने सबसे कम चौड़े स्थान पर इसके दोनों तटों में ३९ किलोमीटर की दूरी है। यह ईरान देश को ओमान देश से अलग करती है।

  नाम कैसे पड़ा

 महत्वपूर्ण घटनाऐं 

 इन्हें भी देखें 
 फ़ारस की खाड़ी
 ओमान की खाड़ी
 मुसन्दम मुहाफ़ज़ाह

 सन्दर्भ 

श्रेणी:विश्व की प्रमुख जलसन्धियाँ
होरमूद टेलिकॉम एक दूरसंचार कंपनी है जिसका मुख्यालय मोगादिशु, सोमालिया में स्थित है। इसकी स्थापना 2002 में हुई थी और यह देश की सबसे बड़ी निजी कंपनियों में से एक है। यह मोबाइल वॉयस और डेटा सेवाओं, इंटरनेट, और अपने मोबाइल मनी प्लेटफ़ॉर्म ईवीसी प्लस के माध्यम से वित्तीय सेवाएं प्रदान करती है। 

 सन्दर्भ
होरस प्राचीन मिस्र में आकाश के देवता माने जाते थे और सूर्य को होरस की शक्ति का प्रतीक माना जाता था। होरस को बाज़ के सर के साथ दिखाया जाता है और बाज़ होरस का प्रतीक है। मिस्र में होरस की पूजा 2925 ईसा पूर्व से पहले और प्राचीन मिस्र के राजघरानों की स्थापना से पहले शुरू हुई थी। होरस की पूजा मिस्र में सन् 400 तक होती रही। होरस को ओसिरिस और ईसिस का पुत्र माना जाता है। होरस और सेत के युद्ध को अच्छाई और बुराई के युद्ध का प्रतीक माना जाता है।

 नाम की व्युत्पत्ति 
होरस नाम कम-से-कम 3100 ईसा पूर्व से है। 19वें राजघराने द्वारा राजघरानों की शुरुवात से पहले के मिस्र के शासकों को "होरस के उपासक" (अंग्रेज़ी   ) कहा गया है; अतः होरस नाम 3100 ईसा पूर्व से भी पुराना हो सकता है।

 आँख 
होरस की आँखें सूर्य और चन्द्रमा का प्रतीक हैं। होरस की बाईं आँख चन्द्रमा का प्रतीक है और सेत से युद्ध में ये आँख क्षतिग्रत हो गई थी। ये विवरण चन्द्रमा के सूर्य से धीमे होने का कारण माना जाता है।

 होरस और सेत 
सेत होरस की माँ ईसिस का भाई था जिसने होरस के पिता ओसिरिस की धोखे से हत्या की थी। ओसिरिस धरती का राजा था और मृत्यु के बाद पातल का राजा एवं देवता बन गया। ओसिरिस की मृत्यु के पश्चात होरस और सेत दोनों ने ओसिरिस की गद्दी पर हक जमाया। निर्णय के लिये मामला देवताओं के पास गया। कई वर्षों (70 या 80 वर्षों) तक कोई निर्णय नहीं हुआ और अंत में ओसिरिस को पत्र लिखा गया। ओसिरिस ने देवताओं को राजगद्दी अपने बेटे होरस को देने का आदेश दिया। सेत को शर्मिंदगी से बचाने के लिये रा ने सेत को आकाश में अपने साथ स्थान दिया। यह कथा अंधेरे पर रौशनी की विजय (अर्थात अच्छाई पर बुराई की विजय) का प्रतीक है। साथ ही ऐतिहासिक रूप से ये उत्तरी और पश्चिमी मिस्र के राज्यों के एक राज्य में गठन को दर्शाती है चूँकि होरस उत्तरी मिस्र का प्रतीक था और सेत दक्षिणी मिस्र का।

 सन्दर्भ 

 ग्रंथानुक्रम 
 
 
 

 बाहरी कड़ियाँ 
 होरस के बारे में उच्च  शैक्षिक लेख

श्रेणी:मिस्र का धर्म
श्रेणी:मिस्र के देवी-देवता
होरासारः पृथुयश द्वारा रचित फलित ज्योतिष का एक महत्वपूर्ण ग्रन्थ है। पृथुयश, वराहमिहिर के पुत्र थे। यह ग्रन्थ श्लोक रूप में रचित है। मुगल शासक जहाँगीर के समकालीन बालभद्र द्वारा रचित होरारत्न नामक ग्रन्थ में होरासार का महत्वपूर्ण उल्लेख है। पृथुयश द्वारा रचित षट्पञ्चाशिका भी फलित-ज्योतिष का प्र्सिद्ध ग्रन्थ है।

श्रेणी:भारतीय ज्योतिषी
होरागोला राष्ट्रीय उद्यान श्रीलंका के नवीनतम राष्ट्रीय उद्यानों में से एक है। इसे डिप्टरोकार्पस ज़ीलानिकस (होरा) के पेड़ों की बहुतायत के कारण कहा जाता है। इस क्षेत्र को मूल रूप से 5 सितंबर 1973 को अपनी समृद्ध जैव विविधता के कारण वन्यजीव अभयारण्य घोषित किया गया था। बाद में 24 जून 2004 को, होरागोला को राष्ट्रीय उद्यान का दर्जा दिया गया। होरागोला श्रीलंका के पश्चिमी प्रांत का एकमात्र शहरी उद्यान है। यह उद्यान होरगुल्ला वलौवा के करीब स्थित है, जो बंदरानाइक परिवार का घर है। यह उद्यान कोलंबो से लगभग 40 किलोमीटर दूर स्थित है।

वनस्पति और जीव
उद्यान में सल्फी, डिलेनिया रेटुसा (गोडापारा), पीपल, सप्तपर्ण, मिमुप्सस एलेंगी, ब्रेडफ्रूट, लिआना, अमलतास, सागौन और महोगनी जैसे कई पेड़ प्रजातियां हैं।

सन्दर्भ

श्रेणी:श्रीलंका का भूगोल
श्रेणी:श्रीलंका के राष्ट्रीय उद्यान
होराधिपति बल ज्ञात करने के लिये सूर्योदय से सूर्योस्त तक दिन को 12 होरा में और सूर्योस्त से सूर्योदय तक पुन: रात्रि को 12 होरा में विभक्त किया जाता है. दिन व रात्रि की प्रत्येक होरा का स्वामित्व एक ग्रह को दिया गया है. जिसे होराधिपति कहा जाता है. 

तथा प्रत्येक दिन में पहली होरा उस दिन के स्वामी से शुरु होती है. और दूसरी होरा का स्वामी उस दिन से छटवें दिन का स्वामी होता है. 

रात्रि की होरा का स्वामी निकालने के नियम अलग है. रात्रि होरा का स्वामी उस दिन के स्वामी से पांचवे दिन का स्वामी व रात्रि की दूसरी होरा का स्वामी उस होरा से छठवें दिन का स्वामी होता है.

श्रेणी:ज्योतिष